text: দল শক্তিশালী থাকলে সেটা সরকারের বড় শক্তি : প্রধানমন্ত্রী - Prime TV Bangla
  By news desk	 On Jan 3, 2020
  প্রধানমন্ত্রী ও আাওয়ামী লীগ সভাপতি শেখ হাসিনা বলেছেন, দল শক্তিশালী থাকলে সেটা সরকারের বড় শক্তি। এটা তিনি ব্যক্তিগতভাবে উপলব্ধি করতে পারেন। আজ সরকারের পাশাপাশি আওয়ামী লীগও সংঘবদ্ধ বলে তার বক্তব্যে উল্লেখ করেন তিনি।
  শুক্রবার সকালে রাজধানীর বঙ্গবন্ধু এভিনিউয়ে আওয়ামী লীগের কার্যনির্বাহী সংসদের যৌথসভার বক্তব্যে তিনি এ কথা বলেন।
  তিনি বলেন, আওয়মী লীগকে বহু অপবাদ দেওয়া হয়েছে। অনেক অত্যাচার-নির্যাতন হয়েছে। কিন্তু কোনো অত্যাচার-নির্যাতনে আওয়ামী লীগকে ধ্বংস করা যায়নি। আজকে আওয়ামী লীগ দেখিয়ে দিয়েছে, একমাত্র আওয়ামী লীগই পারে দেশকে এগিয়ে নিয়ে যেতে।
  তিনি আরও বলেন, মানুষের যে সমর্থন সরকার পেয়েছে এটা এই জন্য যে, আওয়ামী লীগ ক্ষমতায় থাকলে দেশের উন্নতি হয়- এই আস্থা ও বিশ্বাস আওয়ামীলীগ অর্জন করতে পেরেছে।